Siiski on Karoli Hindriksi mõttekäik natuke üllatav. Just seetõttu, et tegu IRL nimekirja esindajaga. Igal teisel sammul rahvuslikkust rõhutava erakonna kandidaadilt oleks oodanud vähemalt äramärkimist, et eesti keel on ka üks Euroopa  Liidu ametlik keel. Europarlamendis on põhimõtteliselt küll võimalik töötada puhtalt eesti keeles. Seal on muide ametis hiigelsuur tõlkijate armee. Kõned ja küsimused, kõik need on võimalik esitada eestikeelsena. Ja eesti keelde pannakse pidevalt ümber kilode viisi eurodokumente.